ΓΡΑΠΤΗ ΕΡΩΤΗΣΗ E-0336/03

υποβολή: Ilda Figueiredo (GUE/NGL) προς την Επιτροπή

(10 Φεβρουαρίου 2003)

Θέμα: Χρηματοοικονομική επίπτωση της ενδιάμεσης αναθεώρησης της Κοινής Γεωργικής Πολιτικής

Η Επιτροπήπέβαλε στις 21 Ιανουαρίου 2003 τις νομοθετικές προτάσεις που αφορούν την ενδιάμεση αναθεώρηση της Κοινής Γεωργικής Πολιτικής (ΚΓΠ). Στο δημοσιονομικό δελτίο που επισυνάπτεται στο έγγραφο COM(2003)23 η Επιτροπή προβαίνει σε εκτιμήσεις της χρηματοοικονομικής επίπτωσης των προτάσεων σε σχέση με τη σημερινή κατάσταση. Τα αποτελέσματα της εκτίμησης εμφανίζουν μείωση των γεωργικών δαπανών ως προς τον πιλώνα των αγορών ύψους περίπου 2 180 εκατ. ευρώ για την ΕΕ των 15 και περίπου 1 560 εκατ. ευρώ για την ΕΕ των 25 μεταξύ 2004 και 2013. Στο ίδιο δημοσιονομικό δελτίο η Επιτροπή εκτιμά επίσης την επίπτωση της ονομαζόμενης διακύμανσης/σταδιακής μείωσης και τα ποσά που πρέπει να μεταφερθούν στον πιλώνα της ανάπτυξης τηςπαίθρου. Η Επιτροπή θεωρεί ότι οι μεταφορές θα αυξάνονται ετησίως από 228 εκατ. ευρώ το 2007 σε 1 481 εκατ. ευρώ το 2013 και θα κατανέμονται στα κράτη μέλη σύμφωνα με μια κλείδα κατανομής όπου θα λαμβάνεταιπόψη η γεωργική έκταση, η γεωργική απασχόληση και το επίπεδο της οικονομικής ευημερίας.

Στο πλαίσιο αυτό και δεδομένης της μεθόδου που ακολουθείται, μπορεί η Επιτροπή να παράσχει τις ακόλουθες πληροφορίες·

- Ποια χρηματοοικονομική επίπτωση για την Πορτογαλία έχουν οι σημερινές προτάσεις σε σχέση με το status quo ανά έτος (από το 2004 έως το 2013) και ανά είδος παρέμβασης (σύνολο των μέτρων της αγοράς, σύνολο των άμεσων επενδύσεων και γενικό σύνολο)·

- Σε ποιο ποσόπολογίζονται οι μεταφορές για την ανάπτυξη τηςπαίθρου ανά έτος (από το 2006 έως το 2013) και ανά κράτος μέλος (ιδιαίτερα για την Πορτογαλία), που προκύπτουν από την εφαρμογή της διακύμανσης/σταδιακής μείωσης· Επειδή τα ποσά προς μεταφορά συγχρηματοδοτούνται από τα κράτη μέλη, ποιο θα είναι το πρόσθετο ποσό της εθνικής συγχρηματοδότησης, ανά έτος και ανά κράτος μέλος, για να εξασφαλισθεί η πλήρης απορρόφηση των νέων διαθεσίμων κεφαλαίων·

- Λαμβάνονταςπόψη τη μέθοδοπολογισμού των καθαρών συνεισφορών της ΚΓΠ, που χρησιμοποίησε η Επιτροπή στη δεύτερη έκθεση για τη συνοχή, σε ποιο ποσόπολογίζει ότι ανέρχονται οι επιπτώσεις των σημερινών προτάσεων για τις καθαρές συνεισφορές της ΚΓΠ στην Πορτογαλία·

Απάντηση του κ. Fischler εξ ονόματος της Επιτροπής

(13 Μαρτίου 2003)

Όπως επισημαίνεται στο επεξηγηματικό σημείωμα της ενδιάμεσης αναθεώρησης της Κοινής Γεωργικής Πολιτικής (ΚΓΠ), στόχος της προτεινόμενης μεταρρύθμισης είναι η βελτίωση της ανταγωνιστικότητας της κοινοτικής γεωργίας, ο προσανατολισμός της προς την αγορά και η αειφορία της. Γενικά οι προτάσεις συνεπάγονται μετάβαση από την ενίσχυση προς το προϊόν προς την ενίσχυση προς τον παραγωγό. Οι δαπάνες για τα μέτρα στήριξης της αγοράς αναμένεται να μειωθούν όπως αναφέρεται στο δημοσιονομικό δελτίο της πρότασης και επισημαίνεται από το Αξιότιμο Μέλος του Κοινοβουλίου. Οι εκτιμήσεις των δαπανών για τα μέτρα στήριξης των αγορών έγιναν σε κοινοτικό επίπεδο και βασίζονται αφενός στις μεσοπρόθεσμες προβλέψεις των εξελίξεων στην κοινοτική αγορά (που δημοσιεύτηκαν το Δεκέμβριο του 2002) και αφετέρου στις διάφορες αναλύσεις των επιπτώσεων που είναι διαθέσιμες από τον Ιανουάριο του 2003. Το βασικό μοντέλο της ανάλυσης των επιπτώσεων έχει ως στόχο να γίνουν προβλέψεις σε κοινοτικό επίπεδο. Προς το παρόν δεν έχουν γίνει άλλες αναλύσεις για την εκτίμηση των χρηματοοικονομικών επιπτώσεων εκ μέρους του κράτους μέλους όσον αφορά τις δαπάνες για τα μέτρα στήριξης των αγορών.

Το σχέδιο του οριζόντιου κανονισμού του Συμβουλίου στο άρθρο 10 προβλέπει τη μείωση των άμεσων ενισχύσεων από το 2006 έως το 2012. Ένα μέρος των ποσών που θα εξοικονομηθούν θα χρησιμοποιηθεί για την ενίσχυση της αγροτικής ανάπτυξης στο πλαίσιο του δεύτερου πυλώνα του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), Τμήμα Εγγυήσεων, όπως προβλέπεται στο άρθρο 12 παράγραφος 1 του ίδιου κανονισμού. Τα ποσά που θα διατεθούν για την αγροτική ανάπτυξη εκτιμώνται προς το παρόν σε κοινοτικό επίπεδο, όπως αναφέρεται στο δημοσιονομικό δελτίο. Οι αρχές βάσει των οποίων θα επαναδιατεθούν αυτά τα ποσά στα κράτη μέλη προβλέπονται από το άρθρο 12 παράγραφος 2. Το μερίδιο για την Πορτογαλία έχειπολογιστεί στο 4,9 %.

Όσον αφορά τη δυνατότητα χρησιμοποίησης των ποσών που θα διατεθούν σε κάθε κράτος μέλος για την περίοδο μετά το 2006, θα πρέπει να μην ξεχνάμε ότι η απόφαση για τις συνολικές πιστώσεις για την αγροτική ανάπτυξη και για την κατανομή τους ανάμεσα στα κράτη μέλη θα ληφθεί αργότερα στο πλαίσιο των νέων δημοσιονομικών προοπτικών. Για το λόγο αυτό η ανάγκη εθνικής χρηματοδότησης για τη διασφάλιση της πλήρους χρησιμοποίησης των προγραμμάτων αγροτικής ανάπτυξης μπορεί να εκτιμηθεί μόνο όταν θα έχει ληφθεί απόφαση για τις νέες δημοσιονομικές προοπτικές και για τα νέα προγράμματα αγροτικής ανάπτυξης.

Στο πλαίσιο της προετοιμασίας της Τρίτης Έκθεσης για τη Συνοχή η Επιτροπή προτίθεται να προβεί σε επικαιροποίηση της ανάλυσης στην οποία αναφέρεται το Αξιότιμο Μέλος του Κοινοβουλίου. Εντούτοις μπορεί ήδη να ειπωθεί με βεβαιότητα ότι η σημερινή πρόταση μεταρρύθμισης της Κοινής Γεωργικής Πολιτικής θα αυξήσει τη συνεισφορά της στην οικονομική και κοινωνική συνοχή και ότι θα είναι θετικές οι επιπτώσεις για την Πορτογαλία.